สวัสดีค่ะ หนูฝังยาคุมแบบ5ปี ช่วงแรกที่ฝังประจำเดือนไม่มา8-9เดือนค่ะ และพอประจำเดือนมา ก็มาขาดๆ หรือบางครั้งกฌมานานผิดปกติ เคยมามากสุดเกือบเดือนค่ะแต่มากระปิดกระปอย ล่าสุดประจำเดือนมาช่วงเดือนธันวา ปี62 ไม่แน่ใจว่าต้นเดือนหรือกลางเดือน และตอนนี้ 11กุมภาพันธ์ 63 ประจำเดือนยังไม่มาเลยค่ะมีโอกาสท้องไหมคะ อ้อก่อนหน้านี้ประมาน4-5วันเหมือนมีประจำเดือนนะคะ แต่น้อยมาก และมาแค่วันเดียว น้อยเหมือนตกขาวเลยค่ะแต่เป็นสีแดงเข้ม
สวัสดีค่ะ การที่ประจำเดือนไม่มาหรือมาไม่สม่ำเสมอ เป็นผลข้างเคียงจากยาฝังคุมกำเนิดที่เจอได้บ่อยๆค่ะการฝังยาคุมกำเนิดคือการฝังแท่งที่มียาคุมลงไปที่ต้นแขน ฮอร์โมนในแท่งฝังจะยับยั้งการตกไข่ ทำให้ไม่เกิดการตกไข่ และไม่มีการตั้งครรภ์ ยาจะออกฤทธิ์อยู่ประมาณ 3-5 ปีขึ้นกับชนิด มีประสิทธิภาพสูงมากกว่า 99% จึงเป็นวิธีที่แพทย์แนะนำ หลังครบกำหนด 3-5 ปี ต้องไปเอาแท่งยาฝังออกผลข้างเคียงเช่นเลือดออกผิดปกติทางช่องคลอด ประจำเดือนมาผิดปกติหรือไม่มา อารมณ์แปรปรวน สิวขึ้น คัดตึงเต้านม คลื่นไส้แต่การมีผลข้างเคียงไม่ได้บอกว่ายาไม่ได้ผลนะคะดังนั้นในกรณีที่กล่าวมา มีโอกาสตั้งครรภ์ได้น้อย อาจซื้อชุดตรวจการตั้งครรภ์มายืนยันได้ และหากมีผลข้างเคียงมากจนทนไม่ได้ อาจกลับไปแจ้งแพทย์ที่ดูแลให้ทราบค่ะ